2018. gada 6. novembrī Rīkojums Nr. 581

Rīgā (prot. Nr. 51 5. §)

**Par finansējuma piešķiršanu Iekšlietu ministrijai**

1. Pamatojoties uz likuma "Par valsts budžetu 2018. gadam" 64. pantu, lai nodrošinātu Nacionālo bruņoto spēku karavīru apmācību, atbalstīt Aizsardzības ministrijas priekšlikumu par likumā "Par valsts budžetu 2018. gadam" noteiktās apropriācijas izmaiņām valsts budžeta izpildes procesā veikto valsts pamatbudžeta savstarpējo transfertu izmantošanai 100 000 *euro* apmērā no Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana", tās ietvaros veicot pārdali starp izdevumu kodiem atbilstoši ekonomiskajām kategorijām (samazinot izdevumus precēm un pakalpojumiem 100 000 *euro* apmērā un palielinot izdevumus kārtējo izdevumu transfertiem 11 880 *euro* apmērā un kapitālo izdevumu transfertiem 88 120 *euro* apmērā), uz Iekšlietu ministrijas budžeta programmu 10.00.00 "Valsts robežsardzes darbība" Valsts robežsardzes koledžas mācību poligona "Janapole" šautuves infrastruktūras atjaunošanai Čornajas pagastā, Rēzeknes novadā.

2. Aizsardzības ministrijai noslēgt vienošanos ar Valsts robežsardzes koledžu par šā rīkojuma 1. punktā minētā finansējuma piešķiršanu un izlietojuma kontroli.

Ministru prezidents Māris Kučinskis

Aizsardzības ministrs Raimonds Bergmanis